stanford-oval/wikipedia huggingface dataset:
Die Ärzte
Historia > Uudelleenperustamisesta aina tähän päivään saakka

Vuonna 1993 Die Ärzte palasi kuvioihin uuden basistin kanssa. Uusi basisti oli Belan vanhan yhtyeen, Depp Jonesin, kitaristi Rodrigo González. Die Ärzten paluusingle "Schrei nach Liebe" oli myös yhtyeen ensimmäinen kappale, joka sisälsi poliittiset sanoitukset. Kappaleiden sanoitukset olivat rasismin ja sen aikaisen Saksassa riehuneiden väkivaltaisten tapahtumien vastainen. Paluualbumi Die Bestie in Menschengestalt oli myös paljon monipuolisempi, kuin muut albumit. Se sisälsi ballaadeja, rock- ja punk-kappaleita, sekä myös volkmusiikilta kuulostavan kappaleen. Paluusingle ja -albumi olivat erittäin suosittuja Saksassa, Sveitsissä ja Itävalloissa.
Vuonna 1996 Die Ärzte halusi tehdä EP:n vain ja ainoastaan aiheenaan karvat. Kuitenkin he tekivät liian monta kappaletta EP:ksi, joten tuosta EP:stä tulikin heidän seuraava albumi Le Frisur. Albumilta tuli kaksi singlejulkaisua 3-Tage-Bart sekä Mein Baby war beim Frisör, mutta ei menestynyt kovin hyvin.
Vuonna 1998 Die Ärzte julkaisi singlen "Männer sind Schweine", josta tuli yhtyeen ensimmäinen numero yksi single Saksassa, Sveitsissä sekä Itävallassa. Singlestä tuli lopulta niin suosittu, että yhtye ei enää halunnut esittää kappaletta konserteillaan.
Vuonna 2000 yhtyeeltä ilmestyi albumi Runter mit den Spendierhosen, Unsichtbarer!, joka sisälsi myös vain 30 sekuntia pitkän singlen Yoko Ono. Yoko Ono-single pääsi myös silloiselle Guinnessin ennätysten kirjaan lyhyimpänä singlejulkaisuna. Die Ärzte on pitänyt 2000-luvulla paljon taukoja muun muassa yhtyeen jäsenten soolourien vuoksi. Vuonna 2001 Farin aloitti oman soolouransa julkaisemalla debyyttialbuminsa Endlich Urlaub!, kun samaan aikaan Bela näytteli elokuvarooleissa.
Vuoden 2002 lopulla Die Ärzte esiintyi MTV:n Unplugged -ohjelmassa, jossa bändi esitti kappaleitaan hampurilaisen koulun juhlasalissa yhdessä koulun bändin kanssa. Seuraavana vuonna Die Ärzte julkaisi tupla-albumin Geräusch, sekä live-DVD:n. Vuonna 2005 he julkaisivat myös uuden julkaisun albumista Debil, joka kantaa nimeä Devil. Se sisältää alkuperäisiä kappaleita albumilta Debil, sekä myös bonus-materiaalia. Vuonna 2006 myös Bela aloitti soolouran albumillaan Bingo.
2. marraskuuta 2007 julkaisi Die Ärzte pitkän tauon jälkeen albumin Jazz ist anders, jolta ensimmäinen singlejulkaisu oli kappale "Junge". Albumilta on myöhemmin julkaistu myös singlet "Lied vom Scheitern" ja "Lasse redn".
5. huhtikuuta 2012 Die Ärzte julkaisi studioalbumin Auch.
Kokoonpano > Nykyinen kokoonpano

Farin Urlaub, laulaja-kitaristi
Bela B., laulaja-rumpali
Rodrigo González, basisti (laulaja)
Kokoonpano > Alkuperäinen kokoonpano

Farin Urlaub, laulaja-kitaristi
Bela B., laulaja-rumpali
Sahnie, basisti (laulaja)
Diskografia > Studioalbumit

1984 Debil (uudelleenjulkaistu vuonna 2005 albumina Devil)
1985 Im Schatten der Ärzte
1986 Die Ärzte
1988 Das ist nicht die ganze Wahrheit...
1993 Die Bestie in Menschengestalt
1995 Planet Punk
1996 Le Frisur
1998 13
2000 Runter mit den Spendierhosen, Unsichtbarer!
2003 Geräusch
2005 Devil
2007 Jazz ist anders
2012 Auch
2020 Hell
2021 Dunkel
Diskografia > Livealbumit

1988 Nach uns die Sintflut
1999 Wir wollen nur deine Seele
2002 Rock’n’Roll Realschule (MTV Unplugged)
Diskografia > Erikoisjulkaisut

1994 1, 2, 3, 4 – Bullenstaat! (voi hankkia vain konserteilta tai faniklubista)
1995 Rod loves you (promosingle vain radioasemille ja faniklubin jäsenille)
1999 Satanische Pferde (vain faniklubin jäsenille)
2001 5, 6, 7, 8 – Bullenstaat! (saatavana vain konserteilta ja faniklubista; sen voi ladata myös maksutta)
2001 Männer haben kein Gehirn (voi ladata maksutta)
2007 Jazz ist anders Economy (CD:nä saa vain kiertueelta „Es wird eng“ ,2007/2008, LP:nä myynnissä tavallisesti. Sisältää erilaisia versioita albumin "Jazz ist anders" kappaleista)
Diskografia > EP:t

1983 Zu schön, um wahr zu sein!
1984 Uns geht’s prima…
2012 ZeiDverschwÄndung
Diskografia > Kokoelma-albumit

1987 Ist das alles? – 13 Höhepunkte mit den Ärzten (osittainen Best-Of -albumi)
1987 Ab 18 (Mini-LP, osittainen Best-Of -albumi) (sensuroitu)
1989 Die Ärzte früher! – Der Ausverkauf geht weiter!
1994 Das Beste von kurz nach früher bis jetze (Best-Of -albumi)
2001 die ärzte (Best-of -albumi Japanin markkinoille)
2006 Bäst of (Best of -albumi)
Diskografia > Singlet > 80-luku

1984 Paul
1985 Zu spät
1985 Original Ärztesoundtrack zum Film "Richy Guitar" (Elokuvan "Richy Guitar" soundtrack)
1985 Wegen dir
1986 Du willst mich küssen
1986 Für immer
1986 Ist das alles?
1987 Gehn wie ein Ägypter
1987 2000 Mädchen
1988 Radio brennt
1988 Ich ess' Blumen
1988 Westerland
1988  Zu spät (Hit Summer Mix ’88)
1989 Teenager Liebe
1989 Bitte bitte
Diskografia > Singlet > 90-luku

1993 Schrei nach Liebe
1993 Mach die Augen zu
1994 Friedenspanzer
1994 Quark
1995 'Ein Song namens Schunder
1995 Hurra
1995 3-Tage-Bart
1996 Mein Baby war beim Frisör
1998 Ein Schwein namens Männer
1998 Goldenes Handwerk
1999 ½ Lovesong
1999 Rebell
1999 Elke (live)
Diskografia > Singlet > 2000-luku

2000 Wie es geht
2000 Manchmal haben Frauen…
2001 Yoko Ono
2001 Rock’n’Roll-Übermensch
2002 Komm zurück / Die Banane (unplugged)
2003 Unrockbar
2003 Dinge von denen
2004 Nichts in der Welt
2004 Deine Schuld
2004 Die klügsten Männer der Welt
2007 Junge
2008 Lied vom Scheitern
2008 Lasse redn
2009 HimmelblauPerfektBreit
Aiheesta muualla

Kuvia tai muita tiedostoja aiheesta Die Ärzte Wikimedia Commonsissa
Yhtyeen virallinen sivusto
Die Ärzte esiintymässä Kölnissä vuonna 2007.
Erik Blom

Erik Johan Blom (22. toukokuuta 1817, Iisalmi – 20. huhtikuuta 1887, Sysmä) oli suomalainen pappi ja runoilija. Hän käytti myös nimimerkkejä E.J.B., -kk- ja -lo-.
Blomin vanhemmat olivat Iisalmen kappalainen Isak Blom ja Johanna Juliana Lukander. Hän kävi Kuopion triviaalikoulua 1826–1831 ja Porvoon lukiota 1832–1836 ja pääsi ylioppilaaksi 1836. Blom valmistui filosofian maisteriksi 1840, ja hänet vihittiin papiksi 1844.  Blom toimi 1840-luvulla opettajana yläalkeiskouluissa Heinolassa, Helsingissä, Kuopiossa ja Haminassa. Myöhemmin hän oli pappina Taipalsaaressa ja Rantasalmella. Blom oli Heinäveden kappalaisena 1855–1860 ja Sysmän kappalaisena 1860–1887.
Blomin tunnetuimmat omat runot ovat Savonmaalle ja Suomen Impi, jotka ilmestyivät 1873 kokoomateoksessa Niitä näitä runouden alalla : Arveli ajan huviksi. Blom toimi myös kääntäjänä suomentaen muun muassa Gotthold Ephraim Lessingin näytelmät Emilia Galotti ja  Minna von Barnhelm eli sotamiehen onni, Esaias Tegnerin runoelman Frithiofin satu ja J. L. Runebergin runoelman Hirvenhiihtäjät.
Teoksia

Niitä näitä runouden alalla : Arveli ajan huviksi.  Tekijä, Kuopio 1873
Erik Boheman

| Erik Boheman |
| --- | --- |

Valtiopäivien ensimmäisen kamarin puhemies
 1965–1970  
Edeltäjä:  Gustaf Sundelin
Seuraaja:  Henry Allard
Valtiopäiväedustaja
 1959–1970  
Henkilötiedot
Koko nimi:  Erik Carlsson Boheman
Syntynyt: 19. tammikuuta 1895 Tukholma, Ruotsi
Kuollut: 18. syyskuuta 1979 (84 vuotta) Gränna, Ruotsi
Ammatti:  poliitikko, diplomatia
Tiedot
Puolue:  Kansanpuolue
Erik Carlsson Boheman (19. tammikuuta 1895 Tukholma – 18. syyskuuta 1979 Gränna) oli ruotsalainen diplomaatti ja kansanpuolueen poliitikko, joka toimi Ruotsin valtiopäivien ensimmäisen kamarin puhemiehenä vuosina 1965–1970. Hän oli uransa aikana Ruotsin suurlähettiläs Ranskassa, Isossa-Britanniassa ja Yhdysvalloissa.
Aiheesta muualla

Kuvia tai muita tiedostoja aiheesta Erik Boheman Wikimedia Commonsissa
Enzo Enzo

| Enzo Enzo |
| --- | --- |
 Enzo Enzo esiintymässä vuonna 2010
Henkilötiedot
Koko nimi:  Korïn Noviz
Syntynyt: 29. elokuuta 1959 (ikä 65) Pariisi, Ranska
Ammatti:  laulaja
Muusikko
Taiteilijanimi:  Enzo Enzo
Aktiivisena:  1981–
Tyylilajit:  chanson
Soittimet:  saksofoni, piano
Aiheesta muualla
www.enzo-enzo.com
  [ Muokkaa Wikidatassa ] [ ohje ]  
Enzo Enzo (s. Körin Ternovtzeff, 29. elokuuta 1959 Pariisi, Ranska, nykyään Korïn Noviz), on ranskalainen laulaja. Hänellä on venäläiset sukujuuret.
Diskografia

Enzo Enzo (1990)
Deux (1994)
Oui (1997)
Enfin seuls (1999)
Le Jour d’à côté (2001)
Paroli (2004)
Chansons d’une maman (2007)
3 histoires comme ça (2008)
Clap ! (2009)
Têtue (2010)
Chansons d’une maman pour culottes courtes (2011)
Aiheesta muualla

Kuvia tai muita tiedostoja aiheesta Enzo Enzo Wikimedia Commonsissa
Eric Ny
Henkilökohtaiset ennätykset

800 metriä: 1.50,4 (1. syyskuuta 1934, Tukholma)
1 500 metriä: 3.50,8 (22. heinäkuuta 1934, Malmö)
1 000 metriä: 2.24,7 (1936)
Maili: 4.12,6 (7. lokakuuta 1934, Göteborg)
Erik Bjornsen

| Erik Bjornsen |
| --- | --- |

Henkilötiedot
Syntynyt: 14. heinäkuuta 1991 (ikä 33) Winthrop, Washington, Yhdysvallat
Kansalaisuus:   Yhdysvallat
Uran tiedot
Seura:  APU Nordic Ski Center
Laji:  maastohiihto 
Maailmancup
Kaudet:  2012–
Paras sijoitus:  9. (15 km vapaa Seefeld 2018)
Voitot:  0
Palkintokorokkeella:  0
 Tietolaatikko päivitetty 10.3.2018 
Aiheesta muualla
erikbjornsen.com
Erik Bjornsen (s. 14. heinäkuuta 1991 Winthrop, Washington) on yhdysvaltalainen maastohiihtäjä.
Sotšin olympialaisissa 2014 Bjornsen sijoittui parisprintissä kuudenneksi yhdessä Simeon Hamiltonin kanssa. Lahden MM-kilpailuissa 2017 sama kaksikko sijoittui viidenneksi ja Pyeongchangin olympialaisissa 2018 kuudenneksi. Arvokilpailujen henkilökohtaisilla matkoilla Bjornsen on sijoittunut parhaimmillaan 18:nneksi 15 kilometrin perinteisellä Lahden MM-kilpailuissa 2017.
Bjornsen saavutti ensimmäiset maailmancupin pisteensä oltuaan 18:s Toblachin 15 kilometrin perinteisen hiihtotavan kilpailussa helmikuussa 2014. Kymmenen parhaan joukkoon hän sijoittui ensimmäisen kerran oltuaan yhdeksäs Seefeldin 15 kilometrin vapaan hiihtotavan yhteislähtökilpailussa tammikuussa 2018. Se on edelleen hänen paras maailmancupsijansa (tilanne 10.3.2018).
Aiheesta muualla

Wikimedia Commonsissa on kuvia tai muita tiedostoja aiheesta .
Bjornsenin oma sivusto
Elizabeth Phillips

| Elizabeth Phillips> Henkilötiedot |
| --- | --- |
Syntynyt: 20. elokuuta 1986 (ikä 38) Omak, Washington
Kansalaisuus:   Yhdysvallat
Vapaaottelija
Aktiivisena:  2008–
Pituus:  168 cm
Paino:  61 kg
Painoluokka:  kääpiösarja
Kätisyys:  oikea
Taistelutyyli:  potkunyrkkeily, brasilialainen jujutsu
Seura:  Sik-Jitsu
Tilastot
Ottelut:  14
Voitot:  7
– tyrmäyksellä:  2
– luovutuksella:  1
– päätöksellä:  4
Tappiot:  7
– tyrmäyksellä:  2
– päätöksellä:  5
Elizabeth Phillips (s. 20. elokuuta 1986 Omak, Washington) on yhdysvaltalainen vapaaottelija. Hän on otellut aiemmin UFCssä ja Invicta FC:ssa.
Ennen vapaaottelua Phillips työskenteli henkilökohtaisena urheiluvalmentajana.
Vapaaottelu-ura > Amatöörinä

Phillips otteli ensi kerran amatöörinä Washingtonissa muun muassa LOTC- ja ROTR-järjestöissä. Hänen uransa ensimmäinen ottelu käytiin 20. kesäkuuta 2011, jolloin Phillipsin kamppailu päättyi tasapeliin. Hän voitti seuraavat kaksi kamppailua tuomariäänin Taylor Hughesia ja Melissa Deeria vastaan. Maaliskuussa 2012 Phillips kärsi amatööriuransa ensimmäisen tappion Jessamyn Dukea vastaan luovutuksella. Hän voitti seuraavan kamppailunsa Priscilla Whitea vastaan hajaäänin. Se oli samalla Phillipsin viimeinen amatööriottelu ennen hänen siirtymistään ammattilaiseksi.
Vapaaottelu-ura > Ammattilaisura

Phillips hävisi uransa ensimmäisen ammattilaisottelun syyskuussa 2012 Miriam Nakamotoa vastaan. Kamppailu päättyi toisessa erässä tekniseen tyrmäykseen.
Vapaaottelu-ura > Ammattilaisura > Conquest of the Cage (2013–2014)

Phillips siirtyi ottelemaan Conquest of the Cage -järjestöön, jossa hänen avauskamppailunsa oli Stevie VanAsschea vastaan heinäkuussa 2013. Phillips voitti kamppailun teknisellä tyrmäyksellä viimeisessä erässä. Marraskuussa hän jatkoi voittokulkuaan Kristen Stenzelia vastaan. Phillips voitti kamppailun luovutuksella 49 sekunnissa, saadessaan Stenzelin takakuristukseen.
2014 Phillips kamppaili vielä kahdesti. Helmikuussa hän kohtasi Rachael Swatezin, jonka hän voitti teknisellä tyrmäyksellä lyönnein kolmannessa erässä. Toukokuussa Phillips kohtasi Katie Howardin ja voitti hänet tuomariäänin.
Vapaaottelu-ura > Ammattilaisura > UFC (2014–2016)

Phillips otteli UFC:ssä ensimmäisen kerran 14. kesäkuuta 2014 UFC 174 -tapahtumassa. Hän hävisi kamppailunsa Valérie Létourneaulle hajaäänin (28–29, 29–28, 29–28). Sama kohtalo toistui myös seuraavassa kamppailussa Milana Dudievaa vastaan elokuussa 2014. Macaossa käyty kamppailu päättyi hajaäänin (30–27, 28–29, 29–28) Phillipsin tappioon, joka oli samalla hänen uransa toinen peräkkäinen tappio.
2015 Phillips otteli yhden kerran, kohdatessaan Jessamyn Duken heinäkuussa. Hän voitti ensimmäisen ottelunsa UFC:ssä tuomariäänin (29–28, 29–28, 29–28).
2016 Phillips kohtasi syntymäpäivänään Raquel Penningtonin UFC 202 -tapahtumassa. Hän hävisi kamppailun tuomariäänin (30–27, 30–27, 30–27). Tappion jälkeen hänet vapautettiin sopimuksestaan.
Vapaaottelu-ura > Ammattilaisura > Invicta FC (2017)

UFC:n jälkeen Phillips siirtyi ottelemaan Invictaan höyhensarjaan, jossa hän kohtasi Leah Letsonin. Phillips hävisi kamppailun tyrmäyksellä ensimmäisessä erässä.
Ernő Dohnányi

Ernő Dohnányi
Ernő Dohnányi (27. heinäkuuta 1877 – 9. helmikuuta 1960) oli unkarilainen säveltäjä, kapellimestari ja pianisti.
Dohnányi syntyi nykyisessä Bratislavassa. Hänen isänsä oli sellonsoittoa harrastanut matematiikanprofessori, jolta saamiensa alkeisopintojen jälkeen nuori säveltäjä pääsi opiskelemaan Hans von Koesslerin johdolla. Johannes Brahmsin järjesti Dohnányin ensimmäisen julkaistun sävellyksen, pianokvintetto c-molli, ensiesityksen Wienissä.
Opiskeltuaan lyhyesti Eugen d'Albertin johdolla Dohnányi debytoi Berliinissä 1897, ja pian hän saavutti pianistina mainetta eri puolilla Eurooppaa. Hän ei rajoittunut resitaaleihin tai orkesterien solistinosiin, vaan esitti myös kamarimusiikkia. Hän selvisi toisen maailmansodan kotimaassaan, mutta siirtyi sen jälkeen Yhdysvaltoihin. Hän kuoli keuhkokuumeeseen New Yorkissa 82-vuotiaana.
Dohnányin viimeinen esiintyminen tapahtui kapellimestarina 30. tammikuuta 1960. Hänen tuotantonsa säveltäjänä on muodoltaan monipuolista: siihen kuuluu mm. oopperoita, kuoromusiikkia, orkesteriteoksia, konserttoja, kamarimusiikkia ja pianokappaleita. Vaikutteita on haettu paitsi perinteisestä eurooppalaisesta taidemusiikista, myös kotiseudun kansanmusiikista sekä myöhemmin amerikkalaisesta kansanmusiikista (American Rhapsody) ja jazzista.[lähde? ]
Muuta

Ernő Dohnányin poika Hans von Dohnányi oli juristi, joka teloitettiin huhtikuussa 1945 osallisena Adolf Hitlerin salamurhayritykseen. Murhayritys tunnetaan paremmin nimellä heinäkuun 20. päivän salaliitto.
Hans von Dohnányin poika Christoph von Dohnányi (s. 1929) on kapellimestari, joka on toiminut mm. Clevelandin orkesterin johtajana.
Eddie

| Eddie |
| --- | --- |
Nimipäivä:   
– suomenkielinen:  –
– ruotsinkielinen:  18. maaliskuuta
– ortodoksinen:  –
Muunnelmia:  Ed, Edd, Eddy, Ted, Teddy
Vastineita eri kielissä:  –
Nimen alkuperä:  Edward, Edmund ym.
Infobox OKNimi-testi OK: 
Eddie on englanninkielinen miehen etunimi, joka on syntynyt muunnoksena nimestä Edward, Edmund tai muista Ed- alkuisista nimistä.
Suomessa nimi Eddie on Digi- ja väestötietoviraston tietojen mukaan annettu vuoden 2019 loppuun mennessä hieman yli 300 henkilölle. Vuodesta 2015 lähtien Eddien nimipäivä on ollut suomen­ruotsalaisen kalenterin mukaan 18. maaliskuuta
joka on myös Edvardin nimipäivä.
Kuvitteellisia Eddie-nimisiä

Eddie, poliisi tv-sarjassa Simpsonit
Eddie Dean, Stephen Kingin kirjasarjassa Musta torni
Eddie Menuek, tv-sarjassa Frendit
Eddie Wilson, laulaja elokuvissa Eddie and the Cruisers ja Eddie Lives!
Nimen muita merkityksiä

Eddie the Head, Iron Maiden -yhtyeen maskotti
Aiheesta muualla

Kuvia tai muita tiedostoja aiheesta Eddie Wikimedia Commonsissa
Esa Salminen

Kirjailija Esa Salminen Helsingin kirjamessuilla 2012
Esa Petteri Salminen (s. 20. heinäkuuta 1976 Espoo) on helsinkiläinen kirjailija ja kehitysyhteistyön ammattilainen. Salmisen esikoisteos Köyhyyden ammattilainen ilmestyi Johnny Knigan kustantamana 2008. Hänen toinen romaaninsa Leposija Kilimakitossa ilmestyi Johnny Knigalta 2010. Salmisen kolmas romaani Mohammed, suomalainen ilmestyi syyskuussa 2012. Se on yhteistuotantoa somalialaistaustaisen Saeed Warsamen kanssa. Lokakuussa 2013 Salminen julkaisi Suvi Westin ja Anne Kirste Aikion kanssa tietokirjan Märät säpikkäät - Sápmi underground. Vuonna 2020 Salminen sai Tiedonjulkistamisen valtionpalkinnon kirjasta Kolmetoista kertaa kovempi – Räppärin käsikirja, jonka hän kirjoitti räppäri Palefacen kanssa. Vuonna 2022 Salminen julkaisi neljännen romaaninsa Rakkaudella Ester Storytel-palvelussa ääni- ja e-kirjana.
Oman kirjoittamisensa ohella Salminen on toiminut useiden Madventures-kirjojen tausta- ja kustannustoimittajana sekä kolmantena kirjoittajana.
Salminen työskentelee viestinnän asiantuntijana Viestintä ja kehitys -säätiö Vikesissä sekä vapaana toimittajana ja viestinnän asiantuntijana oman yrityksensä kautta. Hän on koulutukseltaan antropologiaa pääaineenaan opiskellut valtiotieteiden maisteri Helsingin yliopistosta. Hän on työskennellyt myös Kepan palveluksessa Sambiassa ja Mosambikissa.
Esa Saajanto

| Henkilötiedot |
| --- | --- | --- | --- |
Syntymäaika: 4. syyskuuta 1964 (ikä 60)
Syntymäpaikka: Oulu, Suomi
Pelipaikka: hyökkääjä
Pituus: 180 cm
Junioriseurat
1969–1984: OTP
Seurat
| Vuodet | Seura | O | (M) |
| 1982–1989 | OTP | 105 | (18) |
| 1989–1993 | KontU | 88 | (8) |
| 1994–1996 | Gnistan | 49 | (19) |
| 1996 | OPS | 9 | (2) |
| 1997 | OTP | 1 | (0) |
| 1999 | Tervarit | 1 | (0) |
| 2002 | Tervarit/2 | – | (–) |
| 2003 | Tervarit | 2 | (0) |
| 2004 | AC Oulu | 5 | (0) |
| 2004 | → Tervarit (laina) | 1 | (0) |
| 2004 | FC Lynx | 3 | (2) |
| 2005 | OuTa | 12 | (21) |
| Yhteensä | Yhteensä | 276 | (70) |
 Seurajoukkueuran tilastot kattavat vain kansalliset sarjat.
Esa Saajanto (s. 4. syyskuuta 1964 Oulu) on suomalainen jalkapallovaikuttaja ja entinen jalkapalloilija. Hän toimii Suomen Palloliiton Pohjois-Suomen piirijohtajana.
Saajanto on Oulun Työväen Palloilijoiden kasvatti. Hän voitti seuran riveissä A-poikien SM-kultaa 1983. Edustusjoukkueessa Saajanto jo debytoi kaudella 1982, ja pelasi kauteen 1989 asti seurassa SM-sarjaa sekä I divisioonaa. Vuonna 1989 hän muutti vaimonsa opintojen myötä Helsinkiin, edustaen seuraavat seitsemän kautta toisella ja kolmannella sarjatasolla Kontulan Urheilijoita ja IF Gnistania. Helsingissä pelatessaan Saajannon tavoitteet olivat korkeimmalla sarjatasolla, mutta hän ei lopulta yltänyt enää toista kertaa pääsarjapelaajaksi.
Kaikkiaan Saajanto pelasi urallaan 58 pääsarjaottelua, joissa hän teki seitsemän maalia. Toiseksi korkeimmalla sarjatasolla hän esiintyi yhteensä 159 ottelussa ja onnistui maalinteossa 26 kertaa. Kahdella korkeimmalla sarjatasolla Saajanto pelasi 14 kautta.
Pelaajauransa jälkeen Saajanto on toiminut Suomen Palloliiton Pohjois-Suomen piirijohtajana elokuusta 2003 asti. Jalkapallon ulkopuolella hän on työskennellyt yli 20 vuotta tietotekniikka-alan tehtävissä.
Erkkeri

Erkkereitä San Franciscossa.
Erkkeri (vanh. karnappi) on ikkunallinen ulkonema talon rungossa. Erkkerin avulla saadaan lisää valoa huoneeseen, sillä valoa tulee yleensä kolmelta eri suunnalta. Usein se sijoitetaan joko olohuoneeseen tai ruokailutilaan. Se nostaa talon hintaa, mutta myös lisää talon näyttävyyttä ja laajentaa sisustusmahdollisuuksia.
Erkkeri on luonteenomainen keskiajan ja pohjoiseurooppalaisen renessanssin arkkitehtuurille. Se on nykyäänkin eräänlainen sisustuselementti. Sillä luodaan vaihtelua ja ilmettä talon julkisivuun tai puutarhan puolelle.
Aiheesta muualla

Kuvia tai muita tiedostoja aiheesta Erkkeri Wikimedia Commonsissa
Esterina Tartman

Esterina Tartman
Esterina Tartman (hepr. ‏אסתרינה טרטמן‎ s. 9. marraskuuta 1957 Jerusalem, Israel) on israelilainen poliitikko ja edusti vuoteen 2009 Yisrael Beytenu -puoluetta. Hän oli puolueensa parlamenttiryhmän puheenjohtaja.
Tartman oli knessetin jäsen helmikuusta 2006. Hän on ehdottanut kansalaisuuden peruuttamista niiltä arabeilta ja haredijuutalaisilta, jotka eivät suostu vannomaan uskollisuutta Israelin valtiolle. Hän joutui luopumaan ehdokkuudestaan turismiministeriksi Yedioth Ahronoth -sanomalehden paljastettua, ettei hänellä ole maisterintutkintoa Bar Ilanin yliopistosta, vaikka hän on väittänyt niin CV:ssään.
Erkki-Pekka Helle

Erkki-Pekka Helle (s. 1941) on suomalainen lääkäri. Hänet tunnetaan hänen Suosikki-lehdessä pitämästään Bees & Honey -palstasta, jossa hän vastasi nuorten terveyskysymyksiin. Palstaa julkaistiin Suosikissa sen lakkauttamiseen saakka vuodet 1974–2012 ja tämän jälkeen vielä muutama vuosi Ilta-Sanomissa. Palstalle lähetettiin Helteen laskelmien mukaan yhteensä yli 35 000 kysymystä.
Helle valmistui lääketieteen lisensiaatiksi Helsingin yliopistosta vuonna 1970. Hän toimi aluksi kunnanlääkärinä ja lääninlääkärinä ja siirtyi sitten vt. apulaislääkäriksi Lastenlinnaan, kun Bees & Honey -palstaa alettiin julkaista. Helle piti yleislääkärin vastaanottoa eläköitymiseensä asti 2010-luvun lopulle.
Aiheesta muualla

Bees & Honey -palstan Eki oli teinien turvana vuodesta 1974 Yle Elävä Arkisto. 2011.
Eraserhead

| Eraserhead |
| --- | --- |

Ohjaaja:  David Lynch
Käsikirjoittaja:  David Lynch
Tuottaja:  David Lynch
Kuvaaja:  Frederick Elmes Herbert Cardwell
Leikkaaja:  David Lynch
Tuotantosuunnittelija:  David Lynch
Pääosat:  Jack Nance
Valmistustiedot
Valmistusmaa:  Yhdysvallat
Tuotantoyhtiö:  Libra Films
Levittäjä:  Nocturno Netflix
Ensi-ilta:  1977
Kesto:  89 min.
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Eraserhead on David Lynchin ensimmäinen pitkä elokuva. Lynch teki kuvausryhmineen Eraserheadia viisi vuotta. Elokuva sai ensi-iltansa vuonna 1977. Vuonna 1974 elokuvan kuvauksissa oli taloudellisista syistä johtuva tauko.
Elokuva on mustavalkoinen, ja se luokitellaan yleensä kauhugenreen. Elokuvan luokittelu on kuitenkin vaikeaa, sillä se ei varsinaisesti edusta mitään elokuvan perinteistä lajityyppiä. Niinpä se on joskus luokiteltu myös komediaksi, ja varsin usein se on sijoitettu kategoriaan ”kokeelliset elokuvat”. Elokuva nauttii vahvaa kulttimainetta ja on saanut arvostusta osakseen myös kriitikoiden keskuudessa. 
Sen pääosia esittivät Jack Nance, Charlotte Stewart, Allen Joseph, Jeanne Bates ja Judith Anna Roberts.
Elokuvan päähenkilö, Henry Spencer (Jack Nance) on hiljainen mies, joka asuu Maryn (Charlotte Stewart) kanssa pienessä asunnossa synkässä kaupungissa. Kuvioihin ilmestyy myös mutanttivauva.
Näyttelijöitä

| 0 | 1 | 2 |
| --- | --- | --- |
|  Jack Nance  | … |  Henry Spencer   |
|  Charlotte Stewart  | … |  Mary X   |
|  Allen Joseph  | … |  herra X   |
|  Jeanne Bates  | … |  rouva X   |
|  Judith Roberts  | … |  kaunis nainen   |
|  Laurel Near  | … |  nainen jäähdyttimessä   |
|  Jack Fisk  | … |  mies planeetassa   |
|  Jean Lange  | … |  isoäiti   |
|  Jennifer Lynch  | … |  pikkutyttö   |
Arvioita

Video-oppaassa vuodelta 1994 Bello Romano sanoo vaikeaselkoisen ja vainoharhaisen elokuvan olevan kuin luotu kulttiklassikoksi ja antaa Eraserheadille täydet viisi tähteä.
Aiheesta muualla

Eraserhead Internet Movie Databasessa (englanniksi)
Mikkonen, Matti: Eraserhead. Elokuvateatteri.com 8.12.2003.
Sundqvist, Janne: David Lynchin pitkästä aikaa esitettävä esikoiselokuva ei ensin kiinnostanut ketään mutta muutti sitten maailman. Yle uutiset 21.3.2018.
Enūma Eliš

Enūma Eliš on babylonialainen luomistaru, joka on kirjoitettu seitsemälle savitaululle. Viides taulu ei ole säilynyt kokonaisena. Savitaulut löytyivät Uus-Assyrian kuninkaan Assurbanipalin kirjastosta.